Liu Binyan

Liu Binyan (kinesisk: 刘宾雁, pinyin: Liú Bīnyàn, født 7. februar 1925 i Changchun i Jilin i Kina, død 5. desember 2005 i East Windsor i New Jersey i USA) var en kinesisk journalist, forfatter og dissident, som er blitt kalt Kinas samvittighet."The 'Conscience of China' is dead", The Times Online, 7 december 2005, lest 2009-09-24.

Liu var journalist ved avisen Zhongguo qingnian bao og ble i 1950-årene bemerket for  sin kritikk av byråkratiet innen Kinas kommunistiske parti. Under kampanjen mot høyreavvik i 1957 ble han utsatt for angrep fra partiets side og han måtte tilbringe årene 1958-61 på landsbygden. Under kulturrevolusjonen 1966-76 ble han igjen gjenstand for  forfølgelser. Han ble rehabilitert i 1979, tre år etter Mao Zedongs død.

I 1980-årene var han aktiv som undersøkende reporter for Folkets Dagblad, der han blant annet avslørte korrupsjon innen stat og parti, men under kampanjen mot borgerlig liberalisering i 1987 ble han angrepet og ekskludert fra kommunistpartiet. Etter 1988 levde han i eksil, blant annet i USA.

 Referanser 

Kategori:Kinesiske journalister
Kategori:Kinesiske forfattere
Kategori:Personer forfulgt eller i unåde under kulturrevolusjonen
Kategori:Personer fra Changchun